Pühapäeval, 26. jaanuaril kuulutas Eesti Kooriühing Estonia kontserdisaalis välja koori- ja puhkpillimuusika aastapreemiate saajad.
#000000
Aasta kooriks 2019 sai Tartu Ülikooli Akadeemiline Naiskoor (dirigent Triin Koch). Koori 2019. a tähtsündmuseks oli edukas esinemine VI rahvusvahelisel Vietnami koorikonkursil, kus võit toodi koju kolmes kategoorias: A-kategooria naiskoorid, vaimulik muusika ja rahvamuusika.
#000001
Aasta dirigendiks 2019 valiti Triin Koch, kes oli Tartu laulupeo kunstiline juht ja XXVII üldlaulupeo „Minu arm” valikkooride dirigent ja segakooride liigijuht.
#000002
Panuse eest kultuuriruumi sai aasta koori tiitli VENÜ naiskoor Vanaemad (dirigendid Silvia Mellik ja Reet Ratassepp). Koori 2019. aasta tegemiste hulka kuulusid osalemine üldlaulupeol ja arvukalt esinemisi.
#000003
Aasta noore dirigendi tiitli sai Ingrid Roose. Ingrid on segakoori HUIK! peadirigent ja G. Otsa nim Tallinna Muusikakooli sümfooniaorkestri dirigent ning dirigeerimise ja partituuri õppejõud. 2019. aasta üldlaulupeol oli ta naiskooride liigidirigent. 2019. a pälvis Ingrid Euroopa Kooriühingu korraldatud IX rahvusvahelisel noorte dirigentide konkursil I koha ja Choeur de l’orchestre de Paris’ eripreemia.
#000005
Aasta tegu on 2019. a suvel etendunud Gustav Ernesaksa elu käsitlev sõna- ja koorilaululavastus „Hakkame, mehed, minema”.
#000007
Aasta suurteod 2019 on juubelilaulupidu „Minu arm“ ja Tartu laulupidu 2019 „Laulupeo 150. sünnipäev“.
#000008
Ave Sopp on XXVII laulupeo „Minu arm“ ja mitme eelneva laulupeo muusikatoimetaja, oma tööle pühendunud kultuurikorraldaja ja samal ajal ka koorijuht.
#000011
Aasta koorihelilooja on Riho Esko Maimets, kelle kaks lugu kõlas 2019. a üldlaulupeol: „Mu arm“ meeskooride esituses ja „Rõõmulaul“ (seade Riho Pätsi seatud rahvalaulust) mudilaskooride esituses.
#000014
Kaheteistkümnele tiitlile kandideeris 81 nominenti, kelle hulgast tegi valiku Kooriühingu muusikanõukogu. Hinnati kooride, orkestrite ja dirigentide muusikalisi saavutusi, kontserttegevust, salvestusi, osalust konkurssidel ning panust ümbritsevasse kultuuriruumi. Tiitlisaajatele väljapandud preemiad on rahalised.
#000016
Kultuuriminister Tõnis Lukas andis üle Kultuuriministeeriumi tänukirjad dirigentidele, kes on aasta jooksul auhindu saanud vabariiklikel ja rahvusvahelistel konkurssidel. Möödunud aastal oli võidukaid koori- ja orkestrijuhte 24.
#000018
Pärnu kontserdimaja juht pälvis Poola saatkonna kõrge tunnustuse
#000019
Algab Kammermuusikute suvefestival unustatud mõisates – “Mõisamängud”
#000020
Pärnu võõrustab koroonapausi järel sel nädalalõpul taas ooperipäevi
#000021
Janne Fridolin: Süda muretseb, aga laulu vägi teeb meid tugevaks
#000022
Anu Tali: Orkestris peab olema nii palju särtsu, et kuulaja hüppaks...
#000024
Maarja Nuut: Elektroonilises muusikas kulub oma heli ja meetodi leidmiseks väga...
#000025